Domenico Pompili

**Domenico Pompili** (født 21. mai 1963 i Roma) er en italiensk katolsk prelat og biskop av Verona.
## Liv og virke
### Prest
Domenico Pompili, som kommer fra Acuto i provinsen Frosinone sør from Roma, mottok prestevielsens sakrament den 6. august 1988 for bispedømmet Anagni-Alatri.

Etter prestevielsen var han frem til 1999 personlig sekretær til biskop Luigi Belloli og bispedømmets representant for sosial kommunikasjon. Han var også prest i Vallepietra. I løpet av denne tiden fullførte han videre studier i moralsk teologi ved Det pavelige gregorianske universitet, hvor han oppnådde sin lisensgrad i 1990 og sin doktorgrad i teologi i 2001. Fra 1990 underviste han i moralteologi ved *Det teologiske fakultet Leonianum* i Anagni. Fra 2000 til 2006 var han biskoppelig vikar for sjelesorg og fortsatte å lede bispedømmekontoret for sosial kommunikasjon. I tillegg var han bispedømmeassistent for Katolsk aksjon og pastor i konkatedralen i Alatri frem til 2005.

Fra oktober 2005 var han studieassistent for generalsekretariatet for Den italienske bispekonferanse, på hvis vegne han hadde kontakt med forskjellige radiostasjoner. Fra 2007 ledet han det nasjonale kontor for sosial kommunikasjon og siden 2009 var han undersekretær for bispekonferansen. Han var også medlem av styret for den katolske dagsavisen Avvenire.

### Biskop av Rieti
Den 15. mai 2015 utnevnte pave Frans ham til biskop av Rieti. Erkebiskopen av Genova, kardinal Angelo Bagnasco, bispeviet ham den 5. september samme år. Medkonsekratorer var hans forgjenger Delio Lucarelli, biskopen av Anagni-Alatri, Lorenzo Loppa, generalsekretæren for den italienske bispekonferanse biskop Nunzio Galantino, og den emeriterte biskop av Viterbo, Lorenzo Chiarinelli. Fra 29. oktober 2020 til 28. november 2021 var Pompili også apostolisk administrator for det vakante bispedømmet Ascoli Piceno.
### Biskop av Verona
Den 2. juli 2022 utnevnte pave Frans ham til biskop av Verona. Innsettelsen fant sted 1. oktober samme år. Samtidig ledet Pompili bispedømmet Rieti som apostolisk administrator frem til bispeordinasjonen av hans etterfølger den 21. januar 2023.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Carlo Maria Martini (1927-2012) *1980
* Kardinal Dionigi Tettamanzi (1934-2017) *1989
* Kardinal Angelo  Bagnasco (1943-) *1998
* Biskop *Domenico Pompili* (1963-) *2015

## Referanser